In nomine sanctæ  individuæ Trinitatis, KAROLUS gratiâ Dei Rex. Quicquid propter amorem Dei,  utilitatem ac necessitatem servorum ejus efficere studemus, profuturum nobis ad æternam beatitudinem obtinendam omnino confidimus. Itaque notum sit omnibus sanctæ Dei Ecclesiæ fidelibus,  nostris, præsentibus atque futuris, quia ad deprecationem dilecti  compatris nostri Erispogii quandam cellam in pago Cenomannico sitam, in honore Beati Petri Apostolorum Principis à Sancto Trogetio fundatam, cum omnium rerum sibi pertinentium,  familiæ utriusque sexus integritate, complacuit præcellentiæ nostræ, pro peccatorum nostrorum abolitione, monasterio Deas, in quo Sanctus Filibertus habetur sepultus, conferre, ac perpetuò habendam hoc nostræ auctoritatis testamento delegare. Cui siquidem Sancti Filiberti monasterio religiosus vir Hilbodus Abba in ministerio præesse cognoscitur. Videlicèt ut monachi ejusdem monasterii, à facie persequentium paganorum ab eodem migrantes, in præfatâ cellâ Bussogilo refugium sese habere congratulentur. Quare altitudinis nostræ præceptum hoc fieri jussimus, per quod memoratam cellam (veluti præsignatum est) cum omnibus sibi pertinentibus rebus, eidem Sancti Filiberti monasterio perenniter delegatam esse volumus atque constituimus. Videlicèt ut nulli liceat aliquando, à dominatione Abbatis monasterii Sancti Filiberti eam aliquando subtrahere, aut in alios aliquid, præter quàm constituimus, usus, de rebus præscriptæ cellæ pertinentibus ullo modo retorquere, aut cuilibet habendum, aut aliter agendum conferre: sed quicquid exinde fieri potest, necessitatibus monachorum inibi degentium, semper auctore Deo proficiat in augmentum,  animæ nostræ prosit in adjutorium. Ut autem hæc sublimitatis nostræ delegatio perennem obtineat in Dei nomine vigorem, manu nostrâ subter eam firmavimus,  de anulo nostro jussimus sigillari. Signum KAROLI gloriosissimi Regis. Ego Gislebertus notarius ad vicem HLVDOVICI recognovi  subscripsi. Data IIII. Idus Februarii, anno XVI. Indictione II. regnante Karolo glorioso Rege. Actum in Vetere domo, in Dei nomine feliciter, amen.